ועדת הפנים ואיכות הסביבה, כנסת 18, פרוטוקול מספר 143, 2010-01-26 14:00

דוד אזולאי: אני פותח את ישיבת ועדת הפנים והגנת הסביבה.

דוד אזולאי: על סדר היום רביזיה שהצעתי בעקבות המלצת הייעוץ המשפטי של הוועדה בהצעת חוק תיקון כלי ירייה (תיקון מס' 16), התש"ע-2010.

דוד אזולאי: אני מצביע על הרביזיה.

דוד אזולאי: הרביזיה התקבלה

תומר רוזנר: במסגרת התיקון המוצע לחוק כלי הירייה, מוצע להגביל את הגיל למתן רשיונות לגיל 21 בכפוף כמובן לאפשרות של קביעת גיל נמוך יותר בתקנות.

דוד אזולאי: אתה מדבר על סעיף 11ג(א).

תומר רוזנר: בדיוק.

תומר רוזנר: לכן מה שבעצם מוצע בעקבות המלצה של הייעוץ המשפטי של משרד הפנים, לא להתייחס למספרי הסעיפים ולומר שכל רשיון או רשיון מיוחד או תעודת הרשאה לפי החוק, תחול עליה הגבלה בלי להפנות למספרי הסעיפים.

תומר רוזנר: כך זה יחול על כולם בעצם.

דוד אזולאי: תחול עליו איזו הגבלה?

תומר רוזנר: של גיל 21.

תומר רוזנר: לא ייתנו רשיונות כאלה מתחת לגיל 21.

תומר רוזנר: זה לא משתנה.

תומר רוזנר: רק מספרי הסעיפים.

דוד אזולאי: אבל זה מופיע כאן.

דוד אזולאי: כתוב לאדם שטרם מלאו לו.

תומר רוזנר: זה נשאר.

תומר רוזנר: זה לא משתנה.

תומר רוזנר: רק ההפניה למספרי הסעיפים שמופיעה בהתחלה, כתוב שלא ייתנו.

תומר רוזנר: במקום לפי סעיפים אלה ואלה, יהיה כתוב שלא יינתן רשיון כזה או כזה.

תומר רוזנר: רשיון או רשיון מיוחד או תעודת רשם.

דוד אזולאי: בסדר.

דוד אזולאי: אם זה השינוי, אנחנו מקבלים אותו.

דוד אזולאי: אנחנו מצביעים על השינוי בסעיף 11(ג), הגבלת גיל למתן רשיונות כלי ירייה.

דוד אזולאי: ה צ ב ע ה סעיף 11(ג) – אושר פה אחד תודה רבה.

דוד אזולאי: הישיבה נעולה.